《水调歌头 题三朵花绣合卷》
清代·孙云鹤

芍药筱园盛，占断古扬州。多少双头并蒂，相对也应羞。

二十四双风信，二十四桥月色，都付与梢头。恰是三山客，来作五云游。

聚三花，围五萼，起重楼。知为使君风雅，芳谱教重修。

韵倩黄荃笔写，色借灵芸丝续，名仗探花留。低却琼花品，赢得牡丹筹。

作者简介：浙江仁和人，字兰友，孙云凤妹，县丞金玮妻。善画，工填词，兼长骈体文，与云凤齐名。